CELEX: 62014CN0422
Language: fi
Date: 2014-09-12 00:00:00
Title: Asia C-422/14: Ennakkoratkaisupyyntö, jonka Juzgado de lo Social n ° 33 de Barcelona (Espanja) on esittänyt 12.9.2014 – Christian Pujante Rivera v. Gestora Clubs Dir, S.L. ja Fondo de Garantia Salarial

24.11.2014   
            
            
               FI
            
            
               Euroopan unionin virallinen lehti
            
            
               C 421/20
            
         Ennakkoratkaisupyyntö, jonka Juzgado de lo Social no 33 de Barcelona (Espanja) on esittänyt 12.9.2014 – Christian Pujante Rivera v. Gestora Clubs Dir, S.L. ja Fondo de Garantia Salarial
   (Asia C-422/14)
   2014/C 421/29
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social no 33 de Barcelona
   
      Pääasian asianosaiset
   
   
      Kantaja: Christian Pujante Rivera
   
      Vastaajat: Gestora Clubs Dir, S.L. ja Fondo de Garantia Salarial
   
      Ennakkoratkaisukysymykset
   
   
               1)
            
            
               Siinä tapauksessa, että tilapäisten työntekijöiden, joiden työsopimukset päättyvät säännönmukaisesti määräajan täyttymisen vuoksi, katsotaan jäävän joukkovähentämisiä koskevan direktiivin 98/59 (1) soveltamisalan ja suojan ulkopuolelle sen 1 artiklan 2 kohdan a alakohdan nojalla (vireillä oleva asiassa C-392/13 esitetty ennakkoratkaisupyyntö), onko sitä vastoin kyseisen direktiivin tavoitteen kanssa yhdenmukaista se, että kyseiset työntekijät otetaan kuitenkin mukaan laskettaessa yrityksessä ”tavallisesti” olevien työntekijöiden määrää, jonka perusteella määritetään direktiivin 1 artiklan a alakohdan i alakohdassa tarkoitettu joukkovähentämismenettelyä koskeva numeerinen raja-arvo (10 prosenttia tai 30 työntekijää)?
            
         
               2)
            
            
               Direktiivin 98/59 1 artiklan 1 kohdan b alakohdan toisessa alakohdassa tarkoitettu ”päättymisten” ja ”vähentämisten” rinnastamista koskeva sääntö edellyttää, että ”vähentämiset koskevat vähintään viittä työntekijää”. Onko kyseistä säännöstä tulkittava siten, että mainittu edellytys viittaa direktiivin 1 artiklan 1 kohdan a alakohdassa tarkoitettuihin työnantajan etukäteen toimeenpanemiin irtisanomisiin eikä vähentämiseen rinnastettavien työsopimusten päättymisten vähimmäismäärään, jotta tällainen rinnastaminen on mahdollista?
            
         
               3)
            
            
               Kattaako direktiivin 98/59 1 artiklan 1 kohdan viimeisessä alakohdassa määritelty käsite ”työsopimuksen päättyminen, joka tapahtuu työnantajan aloitteesta yhdestä tai useammasta syystä, ja joka ei liity yksittäisiin työntekijöihin”, yrityksen kriisitilanteessa työnantajan ja työntekijän keskenään sopiman työsopimuksen päättymisen, joka, vaikka se tapahtuisi työntekijän aloitteesta, vastaa työnantajan mainitun kriisin johdosta tekemää aiempaa työehtojen muutosta ja josta maksetaan laittomasta irtisanomisesta maksettavaa korvausta vastaava korvaus?
            
         
      (1)  Työntekijöiden joukkovähentämistä koskevan jäsenvaltioiden lainsäädännön lähentämisestä 20.7.1998 annettu neuvoston direktiivi 98/59/EY (EYVL L 225, s. 16).